หุ้นสหรัฐฯปิดบวก
หุ้นสหรัฐฯปิดบวกจากผลประกอบการอันสดใสของบริษัทยักษ์ใหญ่ ขณะที่ราคาน้ำมันขยับขึ้นอีกเล็กน้อย
22 เม.ย. 2554

หุ้นสหรัฐฯปิดบวกจากผลประกอบการอันสดใสของบริษัทยักษ์ใหญ่ ขณะที่ราคาน้ำมันขยับขึ้นอีกเล็กน้อย
ตลาดหุ้นสหรัฐฯวานนี้(21เม.ย.) ปิดบวกพอประมาณ ตามรายงานผลประกอบการอันสดใสของบริษัทยักษ์ใหญ่อาทิแอปเปิลและเจเนรัล อิเล็กทริก ที่ช่วยกลบข้อมูลทางเศรษฐกิจที่น่าผิดหวัง       ดัชนีหุ้นดาวโจนส์ เพิ่มขึ้น 52.15 จุด (0.42 เปอร์เซ็นต์) ปิดที่ 12,505.69 แนสแดค เพิ่มขึ้น 17.65 จุด (0.63 เปอร์เซ็นต์) ปิดที่ 2,820.16 จุด เอสแอนด์พี เพิ่มขึ้น 6.94 จุด (0.52 เปอร์เซ็นต์) ปิดที่ 1,337.30 จุด  ส่วนราคาน้ำมันขยับเหนือ 112 ดอลลาร์ต่อบาร์เรลจากดอลลาร์ที่อ่อนค่าท่ามกลางการซื้อขายที่ผันผวนก่อนหน้าวันหยุดยาว       สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมิถุนายน เพิ่มขึ้น 84 เซนต์ ปิดที่ 112.19 ดอลลาร์ต่อบาร์เรล ส่วนเบรนท์ทะเลเหนือลอนดอนงวดส่งมอบเดือนเดียวกัน เพิ่มขึ้น 14 เซนต์ ปิดที่ 123.99